**33-րդ շաբաթ**

**Ամսաթիվ՝** —————————

**Կրթական հարթակ՝ 4-րդ**

**ՈՒսուցիչ՝** —————————————————

**Դասագիրք՝ «Մայրենի 3», Դավիթ Գյուրջինյան**

**Նոր դաս։ Բառագիտություն**

* **Հետևյալ բառերի բացատրություններն արտագրել բառատետրում և անգիր սովորել։**
* Լուրթ- բաց կապույտ գույնի
* Ձուլված լինել- իրար միացված լինել
* Արահետ- ոտքով անցնելու նեղ ճանապարհ
* Անհուն- շատ խորը։
* **Հետևյալ հոմանիշ բառերն արտագրել տետրում և անգիր սովորել։**
* Վեհ- հպարտ, բարձր
* Խենթ- գիժ
* Արեգ- արև, արեգակ
* Վառ- պայծառ։

* **Հետևյալ հականիշ բառերն արտագրել տետրում և անգիր սովորել։**
* Մութ- լուսավոր
* Քանդել- կառուցել
* Սկիզբ- վերջ
* Վերջանալ- սկսվել:
* **Աշխատանքային տետրում գրել հետևյալ ուղղագրական բառերը մեկական տողով՝** շղթա, վերջ, քանդել, երգիչ, արեգ։

**Քերականություն –** **Օ-ի և ո-ի արտասանությունը և ուղղագրությունը**

Բառասկզբում լսվող օ հնչյունը գրվում է **օ**տառով.

օրինակ՝ *օդ*, օձ, օրհնել, օգնել։

Բացառություն՝ են կազմում հետևյալ բառերը՝  **ով** *(ՕՎ),* **ովքեր** *(ՕՎՔԷՐ)***։**

Բառամիջում լսվող օ հնչյունը **օ** տառով է գրվում, եթե կա օ-ով սկսվող արմատ. Օրինակ՝

* **օդ**- անօդ,
* **օր** - կեսօր, տասնօրյակ, երկարօրյա, նորօրյա
* **օգնել** - կօգնի, չօգնել, շտապօգնություն
* **օգուտ -** անօգուտ, հանրօգուտ։

Մնացած դեպքերում բառամիջում և բառավերջում ***օ*** հնչյունը գրվում է ***ո*** տառով: Օրինակ՝ **երեկո** (**ՅԷՐԷԿՕ**),  **բոլոր (ԲՕԼՕՐ**):

Բառասկզբում լսվող ***ՎՕ-***ն գրվում է *ո*, օրինակ՝ *որոնել, ոտք, որդի, որոշել, ոհմակ*:

***Հարցեր և առաջադրանքներ***

* Ո՞ր դեպքում է բառամիջում լսվող օ հնչյունը գրվում օ տառով։
* Ինչպե՞ս է գրվում բառասկզբում լսվող ՎՕ հնչյունը։
* Յուրաքանչյուր կետի համար բերել օրինակներ

**Հանձնարարություններ**

1. **Լրացնել բաց թողնված տառերը․**

* Տն\_\_րեն
* մեղմ\_\_րոր
* ան\_\_գուտ
* հ\_\_տ
* \_\_վքեր
* \_\_ղջ
* այս\_\_ր
* չ\_\_րս
* \_\_ր\_\_շել
* \_\_սկի
* \_\_սկ\_\_ր
* Շն\_\_րհալի
* \_\_ղջույն
* դպր\_\_ց։

**Տնային հանձնարարություններ**

***Գրականություն***

Վարժ կարդալ և վերլուծել **-** **«Հայաստան»** բանաստեղծությունը, Էջ 149։ Կարողանալ սեփական բառերով վերարտադրել, ցանկության դեպքում սովորել անգիր և պատասխանել հետևյալ հարցերին․

* Ի՞նչ ես հասկանում բանաստեղծության վերջին քառատողը կարդալով։
* Որո՞նք են Հայաստանի խորհրդանշանները։

**Բառագիտություն -** Աշխատանքային փաթեթում ներառված բառերի բացատրությունները, հոմանիշները, հականիշները և ուղղագրական բառերը արտագրել բառատետրում և սովորել։

**Քերականություն- Օ-ի և ո-ի արտասանությունը և ուղղագրությունը**

Դասանյութն աշխատանքային տետրում։ Ձեր երեխայի հետ միասին կարդացեք և քննարկեք դասանյութը, որպեսզի աշակերտը կարողանա սեփական խոսքերով վերարտադրել այն, բերել օրինակներ, կատարել հանձնարարությունները և պատասխանել հարցերին։

**Մշակույթ -** Դասի ժամանակ սովորեցինք դասագրքի էջ 148-ի **Վարդավառի** մասին դասանյութը։ Կարողանալ սեփական բառերով վերարտադրել նյութի իմաստը և պատասխանել դասավերջյան հարցերին։

* Ե՞րբ են տոնում Վարդավառը։
* Ինչպե՞ս էին տոնում մարդիկ վարդավառը անցյալում։
* Ինչի՞ համար էին տոնում Վարդավառը։
* Դու երբևէ մասնակցե՞լ ես Վարդավառի տոնակատարություններին։ Եթե մասնակցել ես պատմիր այդ մասին։